NARIADENIE KOMISIE (ES) č. 940/2005
z 20. júna 2005,
ktoré určuje rozsah, v ktorom možno prijať žiadosti o vývozné povolenia v sektore hydinového mäsa
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Komisie (ES) č. 1372/95 zo 16. júna 1995 o pravidlách uplatňovania režimu vývozných povolení v sektore hydinového mäsa (1) a najmä na jeho článok 3 ods. 4,
keďže:
(1)
Nariadenie (ES) č. 1372/95 určuje osobitné opatrenia, keď sa žiadosti o vývozné povolenia týkajú množstiev a/alebo výdavkov, ktoré prekračujú množstvá normálneho predaja, alebo keď existuje riziko, že ich prekročia so zreteľom na obmedzenia v zmysle článku 8 ods. 11 nariadenia Rady (EHS) č. 2777/75 (2), a/alebo súvisiacich výdavkov počas príslušného obdobia.
(2)
Trh s niektorými produktmi v sektore hydinového mäsa charakterizuje neistota. Blížiaca sa úprava náhrad uplatniteľných na tieto produkty viedla k podávaniu žiadostí o vývozné povolenia so špekulatívnym cieľom. Existuje riziko, že vydávanie povolení na množstvo požadované od 13. do 17. júna a od 20. júna 2005 povedie k prekročeniu množstva zodpovedajúceho normálnemu predaju príslušných produktov. Žiadosti, ktorým ešte neboli udelené vývozné povolenia na príslušné produkty, je potrebné zamietnuť,
PRIJALA TOTO NARIADENIE:
Článok 1
Vo veci žiadostí o vývozné povolenia, predložených podľa nariadenia (ES) č. 1372/95 v sektore hydinového mäsa, sa nevyhovuje žiadostiam predloženým od 13. do 17. júna a od 20. júna 2005, ktoré sú v štádiu vybavovania a ktorých vydanie malo nastať príslušne od 22. a od 29. júna 2005 pre kategóriu 3 v prílohe I k uvedenému nariadeniu.
Článok 2
Toto nariadenie nadobúda účinnosť 21. júna 2005.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 20. júna 2005